Brassica oleracea gongylodes

***Brassica oleracea gongylodes***, ou **col ravo**, é unha planta da familia das crucíferas. Denominada no norte de Europa moi frecuentemente como ***Kohlrabi*** (xerm. *kohl* + *rabí*). É unha variedade de col con gran parte á inchume que posúe a súa carne, de forma case esférica (xocosamente comparada co Sputnik pola súa similitude na forma).

O *Kohlrabi* foi creado por selección artificial para ser unha planta de crecemento de tipo meristema, a súa orixe na natureza é un cruzamento da planta salvaxe da col silvestre e o ravo branco salvaxe.
## Características 
Trátase dunha planta con grandes capacidades de cultivo de carácter bienal. Acompaña facilmente aos cultivos de cebolas, florece desde os meses de maio a agosto e posúe unhas flores hermafroditas. A parte comestible da planta é unha especie de bulbo (en realidade é unha especie de talo inmaturo engrosado, a versión madura é de textura madeira) en forma esférica cos troncos saíndo de forma ostensible, o tamaño da parte comestible adoita ser de 5&nbsp;cm de diámetro, aínda que é variable, podendo chegar diámetros máis grandes, denominados superschmeltz/xigante (todas elas adoitan ter calidade para ser comestible). A cor pode oscilar desde o verde claro (máis habitual), até o violeta (a cor violeta é superficial, no seu interior adoita ter unha carne amarela). Os talos adoitan chegar a crecer de 3 a 5 dm de longo cunha folla ampla (comestible, pero que a miúdo se refuga).

## Contido nutricional 
miniatura|*Brassica oleracea gongylodes*.

*Brassica oleracea gongylodes* pódese comer tanto cru como cocido (non máis dun cuarto de hora). Adoita ter un alto contido de elementos nutritivos como o selenio, vitamina B, ácido fólico, vitamina C, potasio, magnesio e cobre que adoitan achegar unha enerxía de 24 kcal/100 g.

## Usos 
O principal uso da planta é culinario, adoita atoparse con relativa facilidade nas verdulerías e nas cociñas de Alemaña, Austria e de Suíza. Aínda que en menor medida pode verse nos Países Baixos e Suecia. Sexa como sexa, por regra xeral adóitase cortar en dados alargados dun centímetro de grosor e é un ingrediente que forma parte das sopas ou das ensaladas tras ser cocido (non máis dun cuarto de hora).

As follas son comestibles, crúas en ensaladas, adoitan cocerse ás veces e servirse como unha col.

Nos Estados Unidos emprégase principalmente como alimento para a gandaría, adóitase empregar por ser das hortalizas de achegue máis importante en carbohidratos, chegando a 6,5 g por cada 100 g de *Kohlrabi* comestible. Existe no entanto en Hamburg Township, Míchigan a cidade se autodenominado como a "capital mundial do *Kohlrabi*" na que se celebra anualmente un festival que chegou a acoller a 600 persoas.

### Alimentos que se combinan con *Brassica oleracea gongylodes* 
Existen algúns alimentos que se poden combinar con *Brassica oleracea gongylodes* para elaborar sopas, salsas ou ensaladas.

#### Bos "veciños" 
* Xudía verde
* Chícharos
* Patacas
* Leitugas
* Allo porro
* Ravo
* Remolacha
* Scorzonera (raíz negra ou nabo negro)
* Raíz de apio
* Espárrago
* Espinacas
* Tomate
* Melón
* Cenoria

#### Malos "veciños" 
* Amorodo
* Allo
* Mostaza *Sinapis alba*
* Cebola
* Carballo

## Notas 
## Véxase tamén 
### Bibliografía 
* "*Cole crops.* Botany, cultivation, and utilization", M. Nueuwhof. Leonard Hill Book Co., Londres, Inglaterra, 1969

### Ligazóns externas 
* Contido nutricional
* O *Kohlrabi* e as coles de Bruxelas son Europeas
* O *Kohlrabi* para os xardineiros
* O *Kohlrabi*: plantas para a futura base de datos
* Receita de *Kohlrabi* 
* «*Brassica oleracea* var. *gongylodes* L.».
* «*Brassica oleracea* var.